আর মাত্র রাত পোহানোর অপেক্ষা। কাল শুক্রবার, সকাল ৯টা মধ্যশিক্ষা পর্ষদের পক্ষ থেকে আনুষ্ঠানিকভাবে প্রকাশিত হতে চলেছে এ বছরের মাধ্যমিক পরীক্ষার ফলাফল। জীবনের প্রথম বড় পরীক্ষার ফলাফলের অপেক্ষায় এখন বেশ টেনশনে পরীক্ষার্থীরা। এই পরীক্ষার ফলাফলই আগামী দিনের পথ ঠিক করে দিতে চলেছে। বৃহস্পতিবারটা মাধ্যমিক পরীক্ষার্থী আর তাদের পরিবারের সদস্যদের কাটছে বেশ টেনশনের মধ্য দিয়ে। এ বছর মাধ্যমিক পরীক্ষা দিয়েছে ১০ লক্ষ ৩৭ হাজার পড়ুয়া৷‌ পরীক্ষা শুরু হয়েছিল ২৩ ফেব্রুয়ারি৷‌ শেষ হয় ৪ মার্চ৷‌ গত বছরও এইদিনে ফল প্রকাশ করেছিল পর্ষদ৷‌
 ওয়েব ডেস্ক: এখন শুধু রাত পোহানোর অপেক্ষা। কাল শুক্রবার, সকাল ৯টা মধ্যশিক্ষা পর্ষদের পক্ষ থেকে আনুষ্ঠানিকভাবে প্রকাশিত হতে চলেছে এ বছরের মাধ্যমিক পরীক্ষার ফলাফল। জীবনের প্রথম বড় পরীক্ষার ফলাফলের অপেক্ষায় এখন বেশ টেনশনে পরীক্ষার্থীরা। এই পরীক্ষার ফলাফলই আগামী দিনের পথ ঠিক করে দিতে চলেছে। বৃহস্পতিবারটা মাধ্যমিক পরীক্ষার্থী আর তাদের পরিবারের সদস্যদের কাটছে বেশ টেনশনের মধ্য দিয়ে। এ বছর মাধ্যমিক পরীক্ষা দিয়েছে ১০ লক্ষ ৩৭ হাজার পড়ুয়া৷‌ পরীক্ষা শুরু হয়েছিল ২৩ ফেব্রুয়ারি৷‌ শেষ হয় ৪ মার্চ৷‌ গত বছরও এইদিনে ফল প্রকাশ করেছিল পর্ষদ৷‌ এবার ফলাফল প্রকাশিত হচ্ছে পরীক্ষা শেষের ৭৮ দিনের মধ্যেই। বেলা ১১ টা থেকে ওয়েবসাইটে ফলাফল জানা যাবে। শুক্রবার সকাল ১০টা থেকে মার্কশিট বিলি করা হবে৷‌ এস এম এসের মাধ্যমে ফল জানতে হলে WB10 লিখে স্পেস দিয়ে রোল নম্বর লিখে ৫৪২৪২, ৫৬২৬৩, ৫৮৮৮৮ নম্বরে পাঠাতে হবে৷‌ যেসব ওয়েবসাইটগুলির মাধ্যমে ফলাফল জানা যাবে সেগুলি হল: www.wbbse.org, http://wbresults.nic.in, www.calcuttatelephones.com, www.exametc.com, www.knowyourresult.com, Results.westbengaleducation.net, www.examresults.net, www.kolkataeducation.net, Results.amarujala.com, www.indiaccess.com, www.jagranjosh.com, Results.patrika.com, www.rajasthanpatrika.com৷‌  www.exametc.com এই ওয়েবসাইটে রোল নম্বর ও মোবাইল নম্বর আগে থেকে জানিয়ে রাখলে ফল প্রকাশিত হওয়ার সঙ্গে সঙ্গেই জানা যাবে৷‌ মোবাইল থেকে রেজাল্ট জানতে হলে, উইনডোজ ও অ্যানড্রয়েড ফোন থেকে প্লে স্টোরে গিয়ে ‘India Online in App’ লিখতে হবে৷‌